
Z A P I S N I K
11. sjednice Vijeća Mjesnog odbora Trnava
održane 21. travnja 2022. 
u sjedištu Mjesnog odbora, Resnički put 1A
s početkom u 19:00 sati

NAZOČNI ČLANOVI VIJEĆA: Ivan Vrgoč, Stipo Davidović, Saša Sumajstorčić, Damir Perica, Silvana Vučković, Marina Marunić i Zvonimir Božić.

NENAZOČNI ČLANOVI VIJEĆA: Kristijan Iličić i Nikola Vratarić.

OSTALI NAZOČNI:

-Alin Kavur, potpredsjednik Vijeća Gradske četvrti Donja Dubrava.

-Goran Horvat, voditelj Odsjeka prometnog redarstva.

-Silvestar Smrekar, stručni referent za rad gradske četvrti i mjesnih odbora.

Predsjedava Ivan Vrgoč, predsjednik Vijeća.

Zapisnik vodi Silvestar Smrekar, stručni referent za rad gradske četvrti i mjesnih odbora.


Predsjednik konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 11. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 10. sjednice Vijeća, održane 22. ožujka 2022., 
Zvonimir Božić predlaže dodatnu točku dnevnog reda „ Prenamjena objekata MO u vrtićke kapacitete“ većinom glasova 5 glasa „za“ i 2 glasa „protiv“ Vijeće prihvaća dodatnu točku dnevnog reda.


Na prijedlog predsjednika  Vijeće  većinom od 5 glasova utvrđuje

D N E V N I   R E D

1. Prijedlog zaključka- zahtjev za korištenje prostora KLA Trnava

2. Prijedlog jednosmjerne regulacije prometa i iscrtavanja parkirnih mjesta u Resaničkom putu na dijelu oko parka Tomislava Ivčića-donošenje zaključka
3. Odluka o izmjenama i dopunama Odluke o komunalnom redu-Donošenje zaključka
4. Postava prometnog znaka (Prednost prolaza) iz Petrijanečke ulice i II. Trnave-donošenje zaključka
5. Postava prometnog znaka (Prednost prolaza) iz ulice Poljane i Zeleničkog puta -donošenje zaključka
6. Prenamjena objekata MO u vrtićke kapacitete-donošenje zaključka
7. Aktualna komunalna problematika
8. Pitanja, prijedlozi i obavijesti.
Ad 1. Zahtjev za korištenje prostora KLA Trnava

Članovi Vijeća primili su pisani materijal uz poziv.

Bez rasprave Vijeće jednoglasno donosi

Z A K L J U Č A K

o povremenom korištenju prostora

1. Klubu liječenih alkoholičara Trnava odobrava se povremeno korištenje prostora u objektu Mjesnog odbora Resnički put 1a, ponedjeljkom. od 16,30 do 18,30 sati (prva uredska prostorija lijevo).

2. Prostor iz točke 1. ovog Zaključka, koristit će KLA Trnava, za održavanje obiteljske terapije, bez naknade.

3. KLA Trnava, obvezuje se postupati sa pažnjom dobrog gospodara u korištenju prostora.

4. O povremenom korištenju prostora iz točke 1. ovog Zaključka, Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu sa ovim Zaključkom.

Ad 2. Prijedlog jednosmjerne regulacije prometa i iscrtavanja parkirnih mjesta u Resaničkom putu na dijelu oko parka Tomislava Ivčića.
Članovi Vijeća primili su pisani materijal uz poziv.

U raspravi sudjeluju: Alin Kavur, Goran Horvat, Marina Marunić, Stipo Davidović, Zvonimir Božić, Silvana Vučković i Saša Sumajstorčić.

Vijeće većinom od 5 glasova „za“ i 2 glasa „protiv donosi

ZAKLJUČAK

o prijedlogu jednosmjerne regulacije prometa i iscrtavanja parkirnih mjesta u Resaničkom putu na dijelu oko parka Tomislava Ivčića
1. Nakon provedene rasprave o prijedlogu jednosmjerne regulacije prometa i iscrtavanja parkirnih mjesta u Resaničkom putu na dijelu oko parka Tomislava Ivčića, Vijeće se protivi istom.

2. Vijeće smatra da problemu prometa i parkiranja treba pristupiti cjelovito za čitavo područje MO, a ne parcijalno ili točkasto.

3. Ovaj zaključak dostavlja se Vijeću Gradske četvrti Donja Dubrava na daljnje postupanje.

U 19:33 sata sjednicu napušta Alin Kavur i Goran Horvat.

Ad 3. Odluka o izmjenama i dopunama Odluke o komunalnom redu.

Članovi Vijeća primili su pisani materijal uz poziv.

U raspravi sudjeluju:  Zvonimir Božić, Stipo Davidović i Ivan Vrgoč.


Vijeće većinom od 5 glasova „za“ i 2  glasa „protiv“ donosi

ZAKLJUČAK
O Odluci o izmjenama i dopunama Odluke o komunalnom redu
1. Vijeće je razmotrilo Odluku o izmjenama i dopunama Odluke o komunalnom redu i smatra Odluku neprihvatljivom za stanovnike Trnave.

2. Vijeće ne podržava nejednak pristup različitim dijelovima Grada.

3. Ovaj zaključak dostavlja se Vijeću Gradske četvrti Donja Dubrava na daljnje postupanje.

Ad 4. Postava prometnog znaka (Prednost prolaza) iz Petrijanečke ulice i II. Trnave.

Članovi Vijeća primili su pisani materijal uz poziv.

U raspravi sudjeluju: Ivan Vrgoč, Stipo Davidović, Silvana Vučković, Marina Marunić, Zvonimir Božić, Saša Sumajstorčić i Damir Perica.


Vijeće  jednoglasno donosi

Z A K LJ U Č A K

o Postava prometnog znaka (Prednost prolaza) iz Petrijanečke ulice i II. Trnave
1. Vijeće je razmotrilo prijedlog da se Postavi prometni znak (Prednost prolaza) iz Petrijanečke ulice i II. Trnave, te ga smatra opravdanim.

2. Od gradskih upravnih tijela traži se stručno mišljenje o predmetu te njegovo rješavanje na predložen način ukoliko se zahtjev utvrdi opravdanim.

3. Ovaj zaključak dostavlja se Vijeću Gradske četvrti Donja Dubrava na daljnje postupanje.
Ad 5. Postava prometnog znaka (Prednost prolaza) iz ulice Poljane i Zeleničkog puta.
Članovi Vijeća primili su pisani materijal uz poziv.

U raspravi sudjeluju: Ivan Vrgoč, Stipo Davidović, Silvana Vučković, Marina Marunić, Zvonimir Božić, Saša Sumajstorčić i Damir Perica.


Vijeće  jednoglasno donosi

Z A K LJ U Č A K

o Postavi prometnog znaka (Prednost prolaza) iz ulice Poljane i Zeleničkog puta
1. Vijeće je razmotrilo prijedlog da se Postavi prometni znak (Prednost prolaza) iz  ulice Poljane i Zeleničkog puta, te ga smatra opravdanim.

4. Od gradskih upravnih tijela traži se stručno mišljenje o predmetu te njegovo rješavanje na predložen način ukoliko se zahtjev utvrdi opravdanim.

5. Ovaj zaključak dostavlja se Vijeću Gradske četvrti Donja Dubrava na daljnje postupanje.
Ad 6. Prenamjena objekata MO u vrtićke kapacitete.

Predsjednik usmeno obavještava nazočne o predmetu rasprave i odlučivanja.


U raspravi sudjeluju: Zvonimir Božić, Stipo Davidović i Saša Sumajstorčić.

Vijeće većinom od 5 glasa „za“ i 2 glasa „protiv“ donosi

Z A K LJ U Č A K
o Prenamjeni objekata MO-a u vrtićke kapacitete
1. Vijeće je razmotrilo inicijativu da se objekti mjesnih odbora prenamijene u dječje vrtiće, te smatra da objekte mjesnih odbora ne treba koristiti za vrtićku namjenu.

2. Vijeće smatra da objekti mjesnih odbora trebaju služiti mjesnom stanovništvu za razne potrebe za koje su prvotno i namijenjeni.

4.  Ovaj zaključak dostavlja se Vijeću Gradske četvrti Donja Dubrava na daljnje postupanje.
U 19:55 sati Stipo Davidović napušta sjednicu.
A d 7. Aktualna komunalna problematika
Predsjednik usmeno informira nazočne članove Vijeća o predmetu rasprave i odlučivanja.
U raspravi sudjeluju: Ivan Vrgoč.


 Vijeće jednoglasno donosi

Z A K LJ U Č A K
o aktualnoj komunalnoj problematici
1. Vijeće Mjesnog odbora Trnava primilo je na znanje Informaciju o poduzetim aktivnostima Gradske četvrti Donja Dubrava za 2022. za područje MO Trnava.

2. Ovaj Zaključak će biti objavljen na oglasnoj ploči u sjedištu Mjesnog odbora.

Ad 8. Pitanja, prijedlozi i obavijesti
Silvana Vučković obavještava Vijeće da će se uskoro ide izmjena GUP-a. 
Budući da se više nitko nije javio za riječ predsjednik zatvara točku dnevnog reda i zaključuje sjednicu.
Dovršeno u 20:08 sati.
KLASA: 024-08/22-003/834

URBROJ: 251-13-11-4-22-2

Zagreb, 21. travnja 2022.

Zapisnik sastavio 

Vijeća Mjesnog odbora

